
În primele luni ale anului 2024, Guvernul Ciolacu a cheltuit cu 57,29 miliarde de lei mai mult decât a încasat la 
buget. 

Este un deficit bugetar de 3,24% din PIB, unul care depășește deja ţinta de deficit bugetar anual, care este de 
3%. Posibil să ajungă la 10% la finalul anului, ceea ce ar reprezenta o recidivă, anul trecut fiind vorba de un 
deficit de 6,5%. Asta înseamnă posibile sancţiuni de la UE, ca de exemplu înghețarea unor fonduri europene, 
din PNRR sau din programul de coeziune. 

N-o să îl apuce austeritatea pe Ciolacu în an electoral. El va continua să arunce cu bani (că altceva nu ştie): 

— în aparatul bugetar supra — dimensionat, 

— în arme vechi și muniţie depășită, 

— în deplasările inutile sau în interes personal ale lui lohannis (omul se visează șef la NATO, șef la Comisia 
Europeană, șef al Alianţei Solare, ceva de genul, dar neapărat șef), 

— în serviciile secrete, 

— în pensiile speciale ale statului paralel și polițienesc, 


— în ajutoarele de stat pentru multinaționale, 


— în subvenţiile pentru speculatorii din energia “regenerabilă”. 
Desigur, Ciolacu va tolera în continuare “optimizarea” fiscală comisă de companiile cu cifre uriașe de afaceri și 

Ca doar nu s-o duce acum Ciolacu peste Coca — Cola, Kautiland — Lidi, Proti, Enel, Liberty Steel Galaţi, cu 
care a tăiat panglici, să le ceară banii aruncaţi peste graniță și să îi amendeze cu 4% din cifra de afaceri 
pentru abuz de poziţie dominantă și uzanţe comerciale necinstite. 

Nu, Ciolacu se va duce, de fapt, după cetățeanul de rând, suspectul de serviciu, care are salariul minim pe 
economie pe cartea de muncă și mai face ore sau job-uri suplimentare, că nu se descurcă altfel cu costul 
supraviețuirii sau cu costurile umflate ale creditelor. 

Se va după lucrătorul în străinătate care trimite bani acasă. 

Se va duce și după influencerul care face bani pe tik tok, după cel care își pune casa pe airbnb, după pizza 
delivery boy, după ţăranul din piaţă. 

Pe toți îi va impozita, din 1 iulie 2024, cu 70% pe “venituri din surse neidentificate”, ca să arate lumii că e un 
dur care strânge șurubul și poartă curea lată, ce bărbat era odată... 

Chestia e că Ciolacu va băga bugetul și economia într-un oribil cerc vicios. 

Pentru că nu vor mai fi bani de salarii bugetare și de măriri de pensii (notă: numai această măsură, amânată 
pentru 1 septembrie, înseamnă un efort bugetar suplimentar de 35-50 de miliarde de lei), guvernul Ciolacu va 
sista investiţiile, plăţile pentru lucrările publice deja executate și compensările la facturile de energie casnică. 
Dacă face asta, va determina o inflație cu cifra 3 în față, după propria expresie. Adică, vom avea inflație de 
peste 30%. Asta înseamnă că, cei 1000 de lei pe care îi faci luna asta vor mai valora 700 de lei la anul. Furt. 
Tâlhărie pe față și cu zâmbetul de călugăr pomădat pe faţă. 

Alternativ, guvernul Ciolacu se va împrumuta din nou, masiv. 

Deja dobânzile sunt uriaşe (făcând fund gras banksterilor), iar gradul de îndatorare aleargă către 60% din PIB, 
pe o traiectorie similară cu cea a Greciei, care a intrat de două ori în faliment, în 2009 și 2011, pregătindu-se 
acum pentru al treilea faliment. 

Așadar, cu asemenea guvern stabil, condus de un ins cu bacalaureatul (incert) “loat” la 38 de ani, susținut de 
un președinte de Senat semi-analfabet funcţional și de un președinte de republică ficus — călător — picotitor, 
sunt “șanse” mari de prosperitate, pace, libertate, egalitate de destin. Mergem victorios înapoi, către 
societatea socialistă multi-co-lateral dezvoltată și către statutul de gubernie a noii Uniuni Sovietice Europene. 

